CELEX: 62021CA0218
Language: sk
Date: 2022-05-05 00:00:00
Title: Vec C-218/21: Rozsudok Súdneho dvora (šiesta komora) z 5. mája 2022 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Autoridade Tributária e Aduaneira/DSR – Montagem e Manutenção de Ascensores e Escadas Rolantes SA (Návrh na začatie prejudiciálneho konania – Dane – Daň z pridanej hodnoty (DPH) – Smernica 2006/112/ES – Sadzby – Prechodné ustanovenia pre niektoré služby vyžadujúce si veľké zapojenie pracovnej sily – Bod 2 prílohy IV – Obnova a oprava súkromných obydlí – Uplatnenie zníženej sadzby DPH na služby opravy a údržby výťahov obytných budov)

4.7.2022   
            
            
               SK
            
            
               Úradný vestník Európskej únie
            
            
               C 257/12
            
         
      Rozsudok Súdneho dvora (šiesta komora) z 5. mája 2022 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Autoridade Tributária e Aduaneira/DSR – Montagem e Manutenção de Ascensores e Escadas Rolantes SA
      (Vec C-218/21) (1)
      
      (Návrh na začatie prejudiciálneho konania - Dane - Daň z pridanej hodnoty (DPH) - Smernica 2006/112/ES - Sadzby - Prechodné ustanovenia pre niektoré služby vyžadujúce si veľké zapojenie pracovnej sily - Bod 2 prílohy IV - Obnova a oprava súkromných obydlí - Uplatnenie zníženej sadzby DPH na služby opravy a údržby výťahov obytných budov)
      (2022/C 257/17)
      Jazyk konania: portugalčina
      
         Vnútroštátny súd, ktorý podal návrh na začatie prejudiciálneho konania
      
      Supremo Tribunal Administrativo
      
         Účastníci konania pred vnútroštátnym súdom
      
      
         Žalobca: Autoridade Tributária e Aduaneira
      
         Žalovaná: DSR – Montagem e Manutenção de Ascensores e Escadas Rolantes SA
      
         Výrok rozsudku
      
      Bod 2 prílohy IV k smernici Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že pod pojem „obnova a oprava súkromných obydlí“ v zmysle tohto ustanovenia patria služby opravy a obnovy výťahov obytných budov s výnimkou služieb údržby takýchto výťahov.
      
         (1)  Ú. v. EÚ C 252, 28.6.2021.